Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 113/12/8802	Košice I, 29.1.2013
EEČ : 2-63-39-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno e Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
- v Košiciach a inde od mesiaca júl 2012 doposiaľ neplní vyživovaciu povinnosť k dcére mal. XXXXX., nar. XXXXX, hoci táto povinnosť jej vyplýva z rozsudku Okresného súdu XXXXX, sp. zn. XXXXX z 07.06.2011, právoplatným dňa 01.07.2011, podľa ktorého je povinná prispievať na maloletú vo výške 30% zo sumy životného minima na nezaopatrené maloleté dieťa podľa osobitného predpisu, vždy do 25-teho dňa v mesiaci, čím takto za obdobie od júla 2011  doposiaľ dlhuje pre XXXXX, XXXXX, sumu vo výške 498,55 EUR.

lebo obvinená nebola v čase činu pre nepríčetnosť trestne zodpovedná
Odôvodnenie:
Uznesením povereného príslušníka OO PZ XXXXX - XXXXX  sp. zn. ČVS:ORP-XXXXX zo dňa 21.02.2012 bolo začaté trestné stíhanie a uznesením z 11.04.2012 podľa § 206 ods. 1 Trestného poriadku vznesené obvinenie XXXXX, nar. XXXXX v XXXXX, trvalý pobyt XXXXX, XXXXX, bez zamestnania, pre prečin prečin zanedbania povinnej výživy podľa § 207 ods.1 Trestného zákona spáchaný na tom skutkovom základe, že :

- v Košiciach a inde od mesiaca júl 2012 doposiaľ neplní vyživovaciu povinnosť k dcére mal. XXXXX, nar. XXXXX, hoci táto povinnosť jej vyplýva z rozsudku Okresného súdu XXXXX, sp. zn. XXXXX z 07.06.2011, právoplatným dňa 01.07.2011, podľa ktorého je povinná prispievať na maloletú vo výške 30% zo sumy životného minima na nezaopatrené maloleté dieťa podľa osobitného predpisu, vždy do 25-teho dňa v mesiaci, čím takto za obdobie od júla 2011  doposiaľ dlhuje pre XXXXX, XXXXX, sumu vo výške 498,55 EUR.

Poverený príslušník PZ po skončení skráteného vyšetrovania podľa § 209 ods. 1 Trestného poriadku predložil Okresnej prokuratúre Košice I vyšetrovací spis s návrhom na zastavenie trestného stíhania podľa § 215 ods. 1 písm. b) Trestného poriadku. 

Preskúmaním vyšetrovacieho spisu bolo preukázané, že návrh povereného príslušníka PZ je nedôvodný, nakoľko sú tu dôvody na zastavenie trestného stíhania podľa § 215 ods. 1 písm. e) Trestného poriadku, nie podľa § 215 ods. 1 písm. b) Trestného poriadku.

V priebehu skráteného vyšetrovania boli do konania pribratí znalci z odvetvia psychiatria za účelom skúmania duševného stavu obvinenej.
 
Zo znaleckého posudku z odboru zdravotníctvo a farmácia, odvetvie psychiatria vyplynulo, že obvinená je osoba so stredne ťažkou mentálnou retardáciou - na úrovni ťažkej debility až imbecility a je to simplexná, sociálne nezrelá osoba. Vzhľadom na to v čase spáchania skutku nebola schopná rozpoznať nebezpečenstvo svojho konania pre spoločnosť, protiprávnosť konania, preto ani nemala potrebu toto svoje konanie ovládať.  Na otázku, či je schopná chápať zmysel trestného stíhania, znalci uviedli, že síce áno, ale len v základných rysoch, nie vo vzťahu ku skutku, za ktorý je stíhaná. Jej pobyt na slobode nie je nebezpečný pre spoločnosť, ochranné liečenie teda nie je potrebné.
	 
 Zistenia, ku ktorým dospeli znalci psychiatri možno posúdiť ako okolnosti, vylučujúce trestnú zodpovednosť obvinenej. 

	Podľa § 215 ods. 1 písm. e) Trestného poriadku prokurátor trestné stíhanie zastaví ak obvinený nebol v čase činu pre nepríčetnosť trestne zodpovedný.

Podľa § 23 Trestného zákona kto pre duševnú poruchu v čase spáchania činu inak trestného nemohol rozpoznať jeho protiprávnosť alebo inak ovládať svoje konanie, nie je za tento čin trestne zodpovedný, ak tento zákon neustanovuje inak.

	Zastaviť trestné stíhanie z tohto dôvodu možno až vtedy, keď sa zistí, že stíhaný skutok sa stal, napĺňa znaky určitého trestného činu a spáchal ho obvinený, ktorý nebol v čase činu pre nepríčetnosť trestne zodpovedný. 
  
	Z uvedených dôvodov s poukazom na závery znaleckého psychiatrického posudku na obvinenú XXXXX bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor